English: There is always room for improvement, and I look forward to the coming weeks and months. There is certainly no complacency from our fantastic vaccination teams across the country in terms of what we're doing and what we think that we're going to be able to do, and need to do, in the weeks and months ahead. On the appointments system, we are already looking at other potential uses of staff and volunteers, and, indeed, an online booking system, as we are rolling out to wider groups of the public, to make it easier for people to get a booking. We will also need to make sure that the second booking is done effectively and efficiently, while still running large numbers of first doses as well. On vaccine supply, I expect that, this week, we will, in each of the nations, be able to publish some information on vaccine supply already received, which I hope will put the Member's mind at ease about the share that we are getting, but also about the use that we are making of that supply as well. It's taken certainly longer than I would have wanted to, but we, I think, have finally got to a position where all four Governments - and, indeed, the manufacturers - can have something that we can all provide to give the clarity that some people are looking for. On your point about the information you have about a GP who can't accept a full tray of Pfizer at present, it's a combination of different points here, I think. It's the way that we get the trays, the size they are available in, and how they can and can't be broken down. It's also the reality that we aren't in a position to create that infrastructure in the immediate here and now. I appreciate that you are asking a future question, but it is a future question. Right now, with the amount of priorities that we have to deal with to roll out the programme, I think that to be wondering about how we can have storage facilities that can keep vaccines at under -70 degrees centigrade in local GP practices is probably the wrong priority for what we actually have to do now. We do have to think about the lessons that we are learning as we go through the pandemic, as well as future courses, because it is entirely possible that there will be future pandemics. In many ways, the UK was lucky with SARS because SARS didn't arrive here and stay in larger numbers. SARS was actually even more deadly in terms of its acquisition rate and fatality rate than the current pandemic is. So, we have been incredibly fortunate. But, because other parts of the world were burned much more significantly by SARS, they had to have those arrangements in place. I have no doubt that, at the end of this, in every nation of the UK, we will have different arrangements in place for future pandemics, and that has to be a good thing for all of us. When it comes to the JCVI priorities, it's a question asked on a consistent basis. Indeed, it was in First Minister's questions. We have a list of JCVI priorities that are about saving the maximum number of lives. We have asked, and we have representatives who are constantly looking at evidence from the JCVI and the questions that we have. We are looking not just at 1 to 9, but at the next phase as well, and about how we continue to save the maximum number of lives possible. That advice, at present, gives us our current priority groups. That's what we are working through at tremendous pace, and we will continue to do so.
Welsh: Mae lle i wella bob amser, ac edrychaf ymlaen at yr wythnosau a'r misoedd nesaf. Yn sicr, nid oes unrhyw hunanfodlonrwydd gan ein timau brechu gwych ledled y wlad o ran yr hyn yr ydym ni'n ei wneud a'r hyn yr ydym ni'n credu y byddwn yn gallu ei wneud, ac y mae angen i ni ei wneud, yn yr wythnosau a'r misoedd i ddod. O ran y system apwyntiadau, rydym ni eisoes yn ystyried sut arall i ddefnyddio staff a gwirfoddolwyr, ac, yn wir, system archebu ar-lein, wrth i ni gyflwyno'r brechlyn i grwpiau ehangach o'r cyhoedd, i'w gwneud yn haws i bobl gael lle. Bydd angen i ni hefyd sicrhau y caiff yr ail frechlyn ei gyflwyno yn effeithiol ac yn effeithlon, gan barhau i roi nifer fawr o ddosau cyntaf hefyd. O ran y cyflenwad brechlynnau, disgwyliaf y byddwn ni, ym mhob un o'r gwledydd yr wythnos hon, yn gallu cyhoeddi rhywfaint o wybodaeth am y cyflenwad o frechlynnau a gafwyd eisoes, a fydd, gobeithio, yn tawelu meddwl yr Aelod am y gyfran yr ydym yn ei chael, ond hefyd am y defnydd yr ydym ni'n ei wneud o'r cyflenwad hwnnw hefyd. Mae wedi cymryd mwy o amser nag y byddwn i wedi dymuno, ond rydym ni, rwy'n credu, wedi cyrraedd sefyllfa lle y gall pob un o'r pedair Llywodraeth - ac, yn wir, y gweithgynhyrchwyr - fod â rhywbeth y gallwn ni i gyd ei ddarparu i roi'r eglurder y mae rhai pobl yn chwilio amdano. O ran eich sylw am yr wybodaeth sydd gennych chi am feddyg teulu nad yw'n gallu derbyn hambwrdd llawn o'r brechlyn Pfizer ar hyn o bryd, mae'n gyfuniad o wahanol bwyntiau yn yr achos yma, rwy'n credu. Mae'n ymwneud â'r ffordd y cawn yr hambyrddau, a maint y rhai sydd ar gael, a sut y gellir ac na ellir eu torri'n llai. Y gwir amdani hefyd yw nad ydym ni mewn sefyllfa i greu'r seilwaith hwnnw ar hyn o bryd. Rwy'n sylweddoli eich bod yn gofyn cwestiwn ar gyfer y dyfodol, ond mae'n gwestiwn ar gyfer y dyfodol. Ar hyn o bryd, gyda'r nifer o flaenoriaethau y mae'n rhaid inni ymdrin â nhw i gyflwyno'r rhaglen, rwy'n credu mai'r flaenoriaeth anghywir o ran yr hyn y mae'n rhaid i ni ei wneud nawr yw meddwl sut y gallwn ni gael cyfleusterau storio a all gadw brechlynnau o dan 70 gradd canradd mewn practisau meddygon teulu lleol. Mae'n rhaid inni feddwl am y gwersi yr ydym ni yn eu dysgu wrth inni fynd drwy'r pandemig, yn ogystal ag achosion yn y dyfodol, oherwydd mae'n gwbl bosibl y bydd pandemigau yn y dyfodol. Mewn sawl ffordd, roedd y DU yn ffodus gyda SARS gan na chyrhaeddodd SARS yma ac aros mewn niferoedd mawr. Roedd SARS hyd yn oed yn fwy angheuol o ran y gyfradd yr oedd yn ei ddal a'i gyfradd marwolaethau na'r pandemig presennol. Felly, rydym ni wedi bod yn hynod ffodus. Ond, oherwydd i SARS effeithio'n llawer mwy sylweddol ar rannau eraill o'r byd, bu'n rhaid iddyn nhw gael y trefniadau hynny ar waith. Nid oes gennyf amheuaeth, ar ddiwedd hyn, ym mhob gwlad yn y DU, y bydd gennym ni drefniadau gwahanol ar waith ar gyfer pandemigau yn y dyfodol, ac mae'n rhaid i hynny fod yn beth da i bob un ohonom ni. O ran blaenoriaethau'r Cyd-bwyllgor ar Imiwneiddio a Brechu, mae'n gwestiwn a ofynnir yn gyson. Yn wir, fe'i gofynnwyd yng nghwestiynau'r Prif Weinidog. Mae gennym ni restr o flaenoriaethau'r Cyd-bwyllgor sy'n ymwneud ag achub y nifer fwyaf o fywydau ag sy'n bosibl. Rydym ni wedi gofyn, ac mae gennym ni gynrychiolwyr sy'n edrych yn gyson ar dystiolaeth gan y Cyd-bwyllgor a'r cwestiynau sydd gennym ni. Rydym ni yn edrych nid yn unig ar 1 i 9, ond ar y cam nesaf hefyd, ac ar y ffordd yr ydym ni'n parhau i achub y nifer fwyaf o fywydau ag sy'n bosibl. Mae'r cyngor hwnnw, ar hyn o bryd, yn rhoi ein grwpiau blaenoriaeth presennol inni. Dyna'r hyn yr ydym ni'n gweithio drwyddo ar gyflymder aruthrol, a byddwn yn parhau i wneud hynny.